Els 5 Fons Estructurals i d'Inversió Europeus (EIE) següents es complementen entre sí amb la finalitat de fomentar la recuperació a Europa a partir del creixement i l'ocupació:
Creat en 1975 amb la finalitat de corregir els principals desequilibris regionals existents en l'àmbit europeu.
Per al període 2014-2020 participa en els Objectius d'Inversió en creixement i ocupació i Cooperació Territorial Europea de la Política Regional, a través del finançament d'inversions productives que corresponen a les prioritats de l'Estratègia de la Unió Europea per a un creixement intel·ligent, sostenible i integrador.
El FEDER a Catalunya es gestiona des de la Direcció General de Promoció Econòmica, Competència i Regulació del Departament de la Vicepresidència i d'Economia i Hisenda de la Generalitat de Catalunya.
Creat en 1958 amb la finalitat de millorar les possibilitats d'ocupació de les persones treballadores.
Per al període 2014-2020 participa en l'Objectiu d'Inversió en creixement i ocupació a través de la promoció de la sostenibilitat i qualitat en l'ocupació, la promoció de la inclusió social, la lluita contra la pobresa i qualsevol forma de discriminació i la inversió en educació, formació i formació professional per a l'adquisició de capacitats i l'aprenentatge permanent.
El FSE a Catalunya el gestiona el Servei d'Ocupació de Catalunya (SOC), que pertany al Departament d'Empresa i Ocupació de la Generalitat de Catalunya.
Fons destinat als Estats membres amb una RNB (Renda Nacional Bruta) per càpita inferior al 90% de la renda mitjana de la UE.
El seu objectiu és reduir les disparitats socioeconòmiques i promoure el desenvolupament sostenible.
L'Estat espanyol, amb un PIB per càpita superior al 90% de la mitjana de la UE, no és beneficiari del Fons de cohesió.
Finança la contribució de la UE als Programes de Desenvolupament Rural.
Està destinat a millorar la competitivitat de l'agricultura, garantir la gestió sostenible dels recursos naturals i aconseguir un desenvolupament territorial equilibrat de les economies i comunitats rurals incloent la creació i conservació de l'ocupació d'acord amb les estratègies de la PAC (Política Agrícola Comuna).
El FEADER a Catalunya es gestiona des de la Direcció General de Desenvolupament Rural del Departament d'Agricultura, Ramaderia, Pesca i Alimentació de la Generalitat de Catalunya en el marc del Programa de Desenvolupament Rural [URL] de Catalunya.
El FEMP és el nou fons de les polítiques marítima i pesquera de la UE proposat per al període 2014-2020, en substitució de l'anterior Fons Europeu de Pesca (FEP).
Els principis inspiradors d'aquest Fons són:
- ajudar els pescadors en la transició a la pesca sostenible,
- finançar projectes per a crear ocupació i millorar la qualitat de vida a les costes europees,
- facilitar l'accés al finançament.
El FEMP a Catalunya es gestiona des de la Direcció General de Pesca i Afers Marítims del Departament d'Agricultura, Ramaderia, Pesca i Alimentació de la Generalitat de Catalunya.
Els fons EIE es gestionen a Catalunya mitjançant Programes Operatius (PO) regionals, Programes Operatius temàtics pluriregionals de l'Estat espanyol i Programes Operatius de l'objectiu Cooperació Territorial Europea.
Un PO és un document elaborat i presentat per un Estat membre o Autoritat de gestió, i aprovat per la Comissió Europea, en el qual es recull una estratègia de desenvolupament que conté un conjunt coherent de prioritats que precisaran l'ajut d'un fons per a la seva realització.